මෙලෙස ශ්‍රී ලංකාවට හදිසි රැස්වීමක් පිළිබඳ කැඳවීමක් කර ඇත්තේ ජාතික ඔලිම්පික් කමිටු සම්බන්ධතා අධ්‍යක්ෂ පියරේ මීරෝ මහතා හා ආසියානු ඔලිම්පික් සංගමයේ අධ්‍යක්ෂ ජෙනරාල් හා තාක්ෂණික අධ්‍යක්ෂ හුසේන් අල් මුසලාම් යන මහත්වරු විසිනි.ඔවුන් දෙදෙනාගේ අස්සනින් එවන ලද ලිපියේ පිටපත් අන්තර්ජාතික ඔලිම්පික් කමිටු සභාපති තෝමස් බැච්, ආසියානු ඔලිම්පික් කමිටු සභාපති ෂේක් අහමඩ් අල්ෆහාඩ් අල්සබා, ගිම්හාන ඔලිම්පික් සම්මේලන සභාපති ෆ්‍රැන්සෙස්කෝ රිකී යන මහත්වරුන්ට මෙන්ම සියලු අන්තර්ජාතික ක්‍රීඩා සම්මේලන වෙත යවා තිබේ.